钦定古今图书集成/明伦汇编/氏族典/第023卷 > 《廖用贤尚友录》 > 冯异
## 钦定古今图书集成/明伦汇编/氏族典/第023卷 > 《廖用贤尚友录》 > 冯异

按《后汉书冯异传》：“异字公孙，颍川父城人。好读书，通
《左氏春秋》《孙子兵法》。汉兵起，为王莽拒汉。及光武为
司隶校尉，道经父城，异即开门迎，光武署为主簿。更
始遣光武徇河北，异乘传抚循。属县王郎起，光武至
无蒌亭，众饥疲，异上豆粥。至南宫，遇大风雨，光武引
车入道傍空舍，异抱薪，邓禹爇火，光武对灶燎衣，异”
复进麦饭菟肩。因复度虖沱河，至信都，使异别收河
间兵。还拜偏将军。从破王郎，封应侯。异谦退不伐，每
所止舍，诸将并坐论功，异常独屏树下，军中号曰“太
树将军。”别击破铁胫于北平，又降匈奴于林阘顿王，
因从平河北。光武拜异孟津将军，以拒朱鲔。攻天井
关，拔上党两城，又南下河南成皋以东十三县及诸
屯聚。武勃攻诸畔者，异与战，大破，斩勃。苏茂攻温，异
击破之，因击鲔，鲔走。诸将劝光武即帝位，光武召异
问，异遂与诸将上尊号。建武二年春，封异阳夏侯，引
军击阳翟贼，破之。赤眉、延岑暴乱，遣异讨之。三年，即
拜异为征西大将军，且战且行。延岑既破，附岑者皆
降。怀来百姓，申理枉结，出入三岁，上林成都。六年春，
异朝京师，引见。帝谓公卿曰：“是我起兵时主簿也，为
我披荆棘，定关中。”后数引䜩见，定议图蜀，留十馀日
还西夏。诏异军栒邑，北地，诸豪长悉降。帝于是使异
进军义渠，并领北地太守事。上郡安定降，复领安定
太守事。九年，守征卤将军，复行天水太守事。明年夏，
病发，薨于军。谥曰《节侯》。